wickkiey/tamil-wikipedia-chunked huggingface dataset:
# தமிழ்நாடு அரசின் முதியோர் உதவித் தொகைத் திட்டம்

## விண்ணப்பிக்கும் முறை

### வயதுச் சான்று

தமிழ்நாடு அரசால் அரசு பதிவு பெற்ற மருத்துவர்கள் வயதுச் சான்றிதழ்கள் வழங்கும் தகுதியுடையவர்களாக அறிவிக்கப்பட்டுள்ளதால் அவர்களிடம் படிவத்தில் வயதுச் சான்றிதழ் பெறப்பட வேண்டும். ஆனால் தற்போது குடும்ப அட்டை நகல் மற்றும் வாக்காளர் அடையாள அட்டை போன்ற இரு ஆவணங்களையும் அடிப்பைடயாக கொண்டு வயது சான்றிதழ் நிரூபணம் தேவைப்படுகிறது. ஏனெனில் வயது சான்றிதழ் பெறுவதில் பல்வேறு முறைகேடுகள் நிகழ்ந்துள்ளதால் வயது நிரம்பாத தகுதியில்லாத பலர் அரசின் இச் சலுகையை பெற வாய்ப்புள்ளதால் இந்த ஏற்பாடு.
# தமிழ்நாடு அரசின் முதியோர் உதவித் தொகைத் திட்டம்

## விண்ணப்பிக்கும் முறை

### இருப்பிடச் சான்று

தமிழ்நாடு அரசு இருப்பிடச் சான்று மற்றும் பரிந்துரை அளிக்க விண்ணப்பிப்பவர் வசிக்கும் பகுதியைச் சேர்ந்த நகர்மன்ற / மாமன்ற உறுப்பினர்கள், கிராமப் பஞ்சாயத்துத் தலைவர், நகர்மன்றத் தலைவர், மாநகர்மன்றத் தலைவர் (மேயர்), ஊராட்சி ஒன்றியக் குழுத் தலைவர், மாவட்ட பஞ்சாயத்துத் தலைவர், சட்டமன்ற உறுப்பினர், நாடாளுமன்ற மக்களவை உறுப்பினர், நாடாளுமன்ற மாநிலங்களவை உறுப்பினர், மத்திய அல்லது மாநில அரசு பதிவு பெற்ற அதிகாரிகள், முதியோர் இல்ல நிர்வாகிகள் போன்றவர்கள் இருப்பிடம் மற்றும் பரிந்துரைக்கான சான்றுகளை அளிக்கலாம்.
(இக் கருத்தில் சில திருத்தங்களை மேற்கொள்ளவும் இருப்பிடச் சான்று வட்டாட்சியர் அலுவலகத்தில் பெறப்பட்டதாக இருக்க வேண்டும்)
# தமிழ்நாடு அரசின் முதியோர் உதவித் தொகைத் திட்டம்

## விண்ணப்பங்கள் ஆய்வு

இந்த விண்ணப்பங்கள் தாசில்தார் அலுவலகத்திலிருந்து கிராம நிர்வாக அலுவலருக்கு அனுப்பப்பட்டு விண்ணப்பத்தில் தெரிவிக்கப்பட்டுள்ள தகவல்கள் உண்மைதானா என்று ஆய்வு செய்யப்படுகிறது. பின்பு அவரின் பரிந்துரை பெறப்படுகிறது.
# தமிழ்நாடு அரசின் முதியோர் உதவித் தொகைத் திட்டம்

## உதவித் தொகை

கிராம நிர்வாக அலுவலரிடமிருந்து பெறப்பட்ட ஆய்விற்குப் பின் உள்வட்ட வருவாய் ஆய்வாளரால் விசாரணை மேற்கொள்ளப்பட்டு வருவாய் அலுவலரின் பரிந்துரையின் பேரில் தாலுகா அலுவலகங்களில் சம்பந்தப்பட்ட அதிகாரிகள் விண்ணப்பித்தவருக்கு மாதம் ரூ1000 உதவித் தொகையாக வழங்க உத்தரவுகளைப் பிறப்பிக்கின்றனர். இந்த உத்தரவிற்குப் பின்பு விண்ணப்பித்தவருக்கு அவர் இறக்கும் வரையில் மாதந்தோறும் உதவித்தொகை தபால் அலுவலகப் பணவிடை (Money Order) allathu வழியாக அளிக்கப்படுகிறது.
# அ. வேங்கடாசலம் பிள்ளை

**அ. வேங்கடாசலம் பிள்ளை** (டிசம்பர் 20, 1886 - டிசம்பர் 4, 1953) தமிழறிஞர். ”கரந்தைக் கவியரசு” என அழைக்கப்பட்டார். சங்க இலக்கியப் பாடல்களை மட்டுமல்லாது இலக்கணங்களையும் குறிப்பாக, தொல்காப்பியத்தையும் மனப்பாடமாக நூற்பா எண்ணோடு சொல்லக்கூடியவர்.
# அ. வேங்கடாசலம் பிள்ளை

## வாழ்க்கைக் குறிப்பு

புதுக்கோட்டை மாவட்டம், கந்தர்வகோட்டை அருகில் உள்ள மோகனூர் என்ற சிற்றூரில், அரங்கசாமிப் பிள்ளை - தருமாம்பாள் தம்பதிக்கு மகனாகப் பிறந்தார்.  
தஞ்சை புனித பேதுரு உயர்நிலைப் பள்ளியில் ஆரம்பக் கல்வியும், தனிக்கல்வியாக தமிழ் இலக்கியத்தைக் கரந்தை வேங்கடராமப் பிள்ளையிடமும், தமிழ் இலக்கணத்தை மன்னை காவல் ஆய்வாளர் மா.ந.சோமசுந்தரம் பிள்ளையிடமும் பயின்றார். கரந்தைத் தமிழ்ச்சங்கத்தின் செயலாளராக இருந்த வேங்கடாசலம் பிள்ளை, திருவையாறு கல்லூரியில் தமிழ்ப் பேராசிரியர் ஆனார்.  
கரந்தைத் தமிழ்ச் சங்க அமைச்சராகவும் சங்கத்து இதழாகிய "தமிழ்ப்பொழில்" ஆசிரியராகவும் பணியாற்றினார். தமிழ்ச்சங்கத்தின் மிகப்பெரும் பணி தனித்தமிழைப் பரப்பியது தான். "பிரேரிக்கிறேன்" போய் "முன்மொழிகிறேன்" என்றும், "தீர்மானம்" போய் "முடிவு" என்றும் வந்தன. "உண்மைத் தமிழர் ஒவ்வொருவரும் தாம் பேசுங்காலும், எழுதுங்காலும் தமிழ்ச் சொற்களையே எடுத்தாளுதல் தமது கடமை என்று உறுதி கொள்ளல் வேண்டும். சிறார் முதல் கிழவர் ஈறாக உள்ளார் யாவரும் பிறமொழிக் கலப்பினை எவ்வாற்றானும் வேண்டாது விட்டொழித்தலைக் கடனாகக் கொள்ளல் வேண்டும்” என்று "தமிழ்ப் பொழில்" இதழில் கவியரசு எழுதினார்.  
கரந்தைத் தமிழ்ச்சங்கத்தின் வழியாகவும், திருவையாறு அரசர் கல்லூரியில் பணியாற்றியதன் மூலமும் எண்ணற்ற புலவர் பெருமக்களையும், தனித்தமிழ் அன்பர்களையும் உருவாக்கியவர் கவியரசு.
# அ. வேங்கடாசலம் பிள்ளை

## எழுதிய நூல்கள்

- ஆசான் ஆற்றுப்படை (தூய பேதுரு பள்ளியில் தம் ஆசிரியராக இருந்த குயிலையா என்னும் சுப்பிரமணிய ஐயர் மேல் இயற்றியது)
- மொழி அரசி
- மணிமேகலை நாடகம்
- செந்தமிழ்க் கட்டுரைகள் (தமிழ்ப்பொழில் இதழில் வந்த கட்டுரைகள்)
# அ. வேங்கடாசலம் பிள்ளை

## எழுதிய நூல்கள்

### உரை நூல்கள்

- அகநானூறு உரை
- வேங்கட விளக்கு
# அ. வேங்கடாசலம் பிள்ளை

## பதிப்பித்த நூல்கள்

ந.மு.வே.நாட்டாருடன் இணைந்து ”தொல்காப்பியம் - சொல்லதிகாரம் தெய்வச்சிலையார் உரை” என்ற நூலைப் பதிப்பித்துள்ளார்.
# தமிழ் விவிலியம்

**தமிழ் விவிலியம்** என்பது யூதர்களும் கிறித்தவர்களும் தம் சமய மரபுக்கு அடித்தளமாகக் கருதுகின்ற விவிலியம் என்னும் திருநூல் தமிழில் மொழிபெயர்க்கப்பட்டு உருவான எழுத்துப் படைப்பைக் குறிக்கும்.  
திருவிவிலியம் (*The Holy Bible*) அல்லது விவிலியம் என்னும் எழுத்துப் படையலின் ஒரு பெரும் பகுதி யூத சமயத்தாருக்கும் கிறித்தவர்களுக்கும் பொதுவானது. கிறித்தவர்கள் அப்பகுதியைப் "பழைய ஏற்பாடு" என்று கூறுவர். "புதிய ஏற்பாட்டில்" இயேசு கிறிஸ்துவின் வரலாறும் போதனையும் அடங்கியுள்ளன. யூதர்கள் மட்டுமே ஏற்கின்ற பழைய ஏற்பாடு ("Old Testament") என்னும் விவிலியப் பகுதி "எபிரேய விவிலியம்" (*Hebrew Bible*) என்றும் கூறப்படுவதுண்டு.
# தமிழ் விவிலியம்

## இயேசுவின் வாழ்வில் விவிலியம்

விவிலியம் என்பது பல நூல்களை உள்ளடக்கிய ஒரு தொகுப்பு ஆகும். "மனித மொழியில் அமைந்த கடவுளின் வார்த்தை" என விவிலியத்தைக் கிறித்தவர் போற்றுவர்.  
கிறிஸ்து பிறந்த காலத்தில், இன்று பழைய ஏற்பாடு என அழைக்கப்படுகின்ற விவிலியப் பகுதி மட்டுமே *முழு* விவிலியமாக இருந்தது. அதிலிருந்து ஒரு பகுதியையே இயேசு யூதர்களின் தொழுகைக் கூடத்தில் வாசித்தார் (காண்க: லூக்கா 4:16-28); தொழுகைக் கூடங்களில் வாசிக்கக் கேட்டார். இயேசு யூத ஆன்மிக நெறியை அறிந்து, அதைக் கடைப்பிடிக்க துணையாக இருந்தது இந்த விவிலியம் தான்.  
இயேசு கிறிஸ்துவின் போதனையைக் கேட்டு, அவர் புரிந்த அதிசய செயல்களைப் பார்த்து அனுபவித்த மக்கள், அல்லது அந்த அனுபவத்தைப் பிறர் வழி பெற்றவர்கள் அந்த அனுபவத்துக்கு எழுத்து வடிவம் கொடுத்தனர். இவ்வாறு எழுந்த நூல்களின் தொகுப்பு புதிய ஏற்பாடு என்று அழைக்கப்படுகின்றது. இதில் அடங்கியுள்ள நூல்களின் எண்ணிக்கை 27 ஆகும்.
# தமிழ் விவிலியம்

## தமிழ் விவிலியத்தின் பல பெயர்கள்

விவிலியம் அல்லது *Bible* என்னும் சொல்லுக்கு மூலமாகிய கிரேக்கச் சொல் *Biblion* என்பதாகும். பிப்ளோசு (*Biblos*) என்பது இன்றைய இலெபனான் நாட்டிலுள்ள ஒரு துறைமுகப்பட்டினம். புத்தகம் எழுதப் பயன்படும் "பப்பைரசு" (*papyrus*) என்னும் ஒரு வகை நாணல் புல் விற்கப்பட்டது அந்த பிப்ளோசு நகரத்தில்தான். *Papyrus* என்னும் சொல்லிலிருந்தே *paper* என்னும் ஆங்கிலச் சொல் பிறந்தது என்பதும் கருதத்தக்கது.  
பப்பைரசு விற்கப்பட்ட பிப்ளோசு நகரத்தின் பெயரால் *Biblion* என்னும் சொல் கிரேக்க மொழியில் நுழைந்து, புத்தகத்தை (*Book*) குறிப்பதாயிற்று. *Biblion* என்பது பன்மையில் *Biblia* என்றாகும். இந்தச் சொல் இலத்தீன் மொழியில் ஒருமையில் வழங்கி, *The Book* என்னும் பொருள் தருவதாயிற்று. கிறித்தவர்கள் தம் சமய நூலாகிய விவிலியத்தை ஒப்புயர்வற்ற ஒன்றாகக் கருதி, எந்த ஓர் அடைமொழியுமின்றி "நூல்" (*The Book*) என்றே அழைக்கலாயினர்.  
கிறித்தவம் தமிழகத்தில் பரவியபோது, "பைபிள்" என ஆங்கிலத்தில் குறிப்பிடும் நூல் தொகுப்புக்கு இணையான தமிழ்ச் சொல்லை உருவாக்கும் தேவை எழுந்தது. பல கிறித்தவ சபையினர் இணைந்து உருவாக்கி 1995 இல் வெளியான தமிழ் பொது மொழிபெயர்ப்பின் தலைப்பு **திருவிவிலியம்** என அமைந்துள்ளது.  
ஆனால் மேலைநாட்டுக் கிறித்தவம் தமிழ்ப் பண்பாட்டைச் சந்தித்த 16ஆம் நூற்றாண்டில் இருந்தே தமிழ் விவிலியம் பல பெயர்களால் வழங்கப்பட்டது என வரலாற்றிலிருந்து தெரிகிறது. இதிலிருந்து மொழி வள்ர்ச்சியும் மொழி வழக்கு மாறுபாடுகளும் ஏற்பட்டதையும் வரலாறு கூறுகிறது.
# தமிழ் விவிலியம்

## தமிழ் விவிலியத்தின் பல பெயர்கள்

### வேதம்

விவிலியத்தைக் குறிக்க முதன்முதலில் ஐரோப்பிய மறைப்பணியாளர்கள் பயன்படுத்திய சொல் **வேதம்** என்பதாகும். வேதம் என்னும் சொல்லுக்கு சமயம் என்னும் பொருளும் வேத நூல் என்னும் பொருளும் உண்டு என்பதால் அந்த இரு பொருள்களையும் பிரித்துப் பார்க்கும் தேவை ஏற்பட்டது. மறைப்பணியாளர் என்றிக்கே என்றீக்கசு (1520-1600; தமிழகத்தில் 1547-1600) என்பவரும் அவருக்குப் பின் ”தத்துவ போதகர்” இராபர்ட் தெ நோபிலி (1577-1656; தமிழகத்தில் 1606-1656) என்னும் மறைப்பணியாளரும் வேதத்தை இவ்வாறு புரிந்துகொண்டதாகத் தெரிகிறது.  
எனினும் சமயத்தைக் குறிக்க "மார்க்கம்", மதம் என்னும் சொற்களையும் அவர்கள் கையாண்டதும் உண்டு.
# தமிழ் விவிலியம்

## தமிழ் விவிலியத்தின் பல பெயர்கள்

### வேதபுத்தகம்

இந்திய சமய-கலாச்சார மரபை வடமொழி, தமிழ் போன்ற மொழிகளில் இயற்றப்பட்ட நூல்கள் வழி ஊன்றிக் கற்ற இராபர்ட் தெ நோபிலி, வேதம் என்னும் சொல் இருக்கு முதலாகிய பண்டைய சமய நூல்களைக் குறிக்கப் பயன்பட்டதை அறிந்திருந்ததால்தான் கிறித்தவ சமய நூலாகிய விவிலியத்திற்கு வேதம் என்றே பெயர் அளித்தார் எனத் தெரிகிறது. அவர் எழுதிய "நித்திய சீவன சல்லாபம்" என்ற நூலில் வேதம் என்னும் சொல் ”கடவுள் அருளும் வெளிப்பாடு” எனவும், அந்த வெளிப்பாடு எழுத்து வடிவம் பெறும் நிலையைக் குறிப்பதாகவும் பொருள்படுகிறது.  
அச்சுக்கலை தமிழகத்தில் காலூன்றிய 16ஆம் நூற்றாண்டில் தத்துவபோதகரோ, அவருக்கு முன் என்றீக்கசோ விவிலியத்தை நேரடியாக மொழிபெயர்த்து அச்சேற்றவில்லை. அவர்கள் மொழிபெயர்த்த விவிலியப் பகுதிகளின் கைப்படிகளும் காலத்தால் அழிந்துபட்டன.  
மத்தேயு நற்செய்தியும் யோவான் நற்செய்தியும் தமிழில் பெயர்க்கப்பட்டிருந்தன என்று கூறப்படுகிறது. ஆனால் அந்த ஏடுகளோ அவற்றின் படிகளோ இன்று கிடைக்கவில்லை. மத்தேயு நற்செய்தியிலுள்ள "பேறுபெற்றோர்" ("பாக்கியவான்கள்") என்னும் பகுதியும் (அதிகாரம் 5), "இயேசு கற்பித்த இறைவேண்டல்" ("கர்த்தர் கற்பித்த செபம்") என்னும் பகுதியும் (அதிகாரம் 6) தமிழில் பெயர்க்கப்பட்டது உறுதி.  
இம்மறைப்பணியாளர்கள் எழுதிய பிற நூல்களில் விவிலியத்தைக் குறிக்க அவர்கள் கையாண்ட சொல்லாட்சி காணக் கிடக்கிறது. அந்த ஆய்வின் அடிப்படையில், முதன்முதலாக விவிலியத்தைத் தமிழில் வேதம் என அழைத்தோர் இயேசு சபையைச் சேர்ந்த என்றீக்கசு, தெ நோபிலி போன்றோரே என உறுதியாகத் தெரிகிறது.  
18ஆம் நூற்றாண்டின் தொடக்கத்தில் இந்தியா வந்த சீர்திருத்த சபை கிறித்தவர்கள் விவிலியத்தின் தமிழ் பெயர்ப்பை **வேதம்** என்றே அழைத்தனர். எடுத்துக்காட்டாக, 1714இல் சீகன்பால்க் முதல்முறையாகத் தமிழ் விவிலியப் பகுதியாகிய புதிய ஏற்பாட்டை அச்சேற்றியபோது அதற்கு **வேதபொஷ்த்தகம்** என்று பெயர் கொடுத்தார். அதில் விவிலியம் என்பது "நூல்" (நூல்தொகுப்பு) என்னும் பொருள் தெரிகிறது.  
இவ்வாறு கத்தோலிக்க கிறித்தவரும் சீர்திருத்த சபையினரும் **வேதம்** என்ற சொல்லைப் பயன்படுத்தியதில் ஒற்றுமை இருப்பது தெளிவாகிறது.
# தமிழ் விவிலியம்

## தமிழ் விவிலியத்தின் பல பெயர்கள்

### மறைநூல்

சீகன்பால்க் வெளியிட்ட விவிலியத் தமிழ் பெயர்ப்பு நல்ல தமிழ் நடையில் இல்லை என்று கடுமையாகக் குறை கூறியவர்களில் ஒருவர் வீரமாமுனிவர் (1680-1747). தமிழகத்தில் 1710இலிருந்து 1747 வரை பணியாற்றிய வீரமாமுனிவர், விவிலியத்தை அடிப்படையாகக் கொண்டு தாம் இயற்றிய தேம்பாவணி என்னும் காவியத்தில் விவிலியத்தை **மறைநூல்** என்று பலவிடங்களில் குறிப்பிடுகிறார். அதே நேரத்தில், கிறித்தவ சமய நம்பிக்கையைக் குறிக்க **வேதம்** என்னும் சொல்லையும் கையாளுகிறார்.  
எடுத்துக்காட்டாக, கிறித்தவ சமய நம்பிக்கை உண்மையானதே என்று மக்கள் கூறிய சான்றுகளைத் தொகுத்தளிக்கின்ற "வேதவிளக்கம்" என்னும் நூலை வீரமாமுனிவர் வெளியிட்ட போது அதில் கிறித்தவ சமயத்தை **வேதம்** என்றே அழைக்கின்றார். வேதத்தை விளக்கி உரைப்பவர்களை அவர் **வேதியர்** என்று அழைத்தார். இன்றும்கூட, தமிழ்க் கிறித்தவர் நடுவே வேதியர் என்னும் சொல் இப்பொருளிலேயே பயன்படுத்தப்படுகிறது.
# தமிழ் விவிலியம்

## தமிழ் விவிலியத்தின் பல பெயர்கள்

### சத்தியவேதம்

விவிலியத்தையும் கிறித்தவ சமயத்தையும் **வேதம்** என்று கூறியதோடு, அது உண்மையான வேதம் என்பதைச் சுட்டிக்காட்டும் விதத்தில் விவிலிய மொழிபெயர்ப்பு **சத்திய வேதம்** என்னும் தலைப்பில்தான் 1844இல் (பழைய ஏற்பாடு - ஃபெப்ரீசியுசு; புதிய ஏற்பாடு - இரேனியுசு) சென்னையில் வெளியாயிற்று. இந்திய நாட்டில் ஏற்கனவே **வேதம்** இருந்ததால் அந்த வேதத்திலிருந்து வேறுபட்டதாகவும், எந்தவொரு பொய்ம்மையையும் தன்னுள் கொண்டிராததாகவும் விவிலியம் இருந்தது என்னும் கருதுகோளின் அடிப்படையில்தான் கிறித்தவ மறைப்பணியாளர்கள் விவிலியத்தை *உண்மயான* வேதம் (*சத்திய வேதம்*) என்று அழைத்தனர். அவர்கள் விவிலியத்திற்கு அளித்த பெயரிலேயே கருத்தியல் கோட்பாடு நுழைவது இதிலிருந்து தெரிகிறது.
# தமிழ் விவிலியம்

## தமிழ் விவிலியத்தின் பல பெயர்கள்

### வேதாகமம்

ஆண்டுகள் பல கழிந்தபின், 1857இலிருந்து கத்தோலிக்க கிறித்தவர்களின் தமிழ் மொழிபெயர்ப்பு வெளியாயிற்று. அது **பரிசுத்த வேதாகமம்** என்ற பெயரில் அச்சாகியது. சீர்திருத்த சபையினரின் பவர் (*Bower*) மொழிபெயர்ப்பும் அந்தத் தலைப்பிலேயே வெளிவந்தது.  
1948இல் யாழ்ப்பாணத்தில் வெளியான விவிலியம் *பரிசுத்த வேதாகமம் - பழைய ஏற்பாடும் புதிய ஏற்பாடும் இதிலே அடங்கியிருக்கின்றன * என்னும் விரிந்த தலைப்பில் வெளிவந்தது. இங்கே பைபிள் என்னும் சொல்லுக்கு **வேதபுத்தகம்** என்றோ, வெறுமனே **வேதம்** என்றோ இல்லாமல் *வேத + ஆகமம் = வேதாகமம்* என்று வருவது கவனிக்கத்தக்கது.  
இந்திய மரபில் வேதத்திற்கும் ஆகமத்திற்கும் வேறுபாடு உண்டு. வேதம் என்பது மனிதரால் எழுதப்பட்டதல்ல எனவும், ஆகமங்கள் என்பவை மரபு வழி வந்தன எனவும் ஒரு கொள்கை உண்டு. அதன்படி பார்க்கும்போது, விவிலியத்தை *வேதாகமம்* என்று அழைப்பது அதற்கு ஆசிரியராக இருப்பவர்கள் கடவுளும் மனிதரும் ஆவர் என்னும் உண்மைய வெளிப்படுத்துவதாக உள்ளது.
# தமிழ் விவிலியம்

## தமிழ் விவிலியத்தின் பல பெயர்கள்

### திருமறைநூல்

விவிலியத்தின் தமிழ் மொழிபெயர்ப்புகள் "வேதம்", "வேதாகமம்" போன்ற பெயர்களோடு தொடக்கத்தில் அச்சிடப்பட்டு வெளியாயின. ஆனால், 1950களிலிருந்தே கத்தோலிக்க இறையியலார் பலரும் சீர்திருத்த சபை இறையியலார் சிலரும் விவிலியத்தைக் குறிக்க **திருமறைநூல்** என்னும் சொல்லைப் பயன்படுத்தினர். வேதம் என்னும் வடமொழிச் சொல்லுக்குப் பதிலாகத் தமிழ்ப் பயன்பாட்டில் "மறை" என்ற சொல் கையாளப்பட்டது இவண் கருதத்தக்கது. இந்தப் பின்னணியில்தான் தூய தமிழில் கூற வேண்டும் என்னும் எண்ணத்தில் விவிலியத்தைத் **திருமறைநூல்** என இறையியலார் மாற்றினர்.  
மேலும், எந்தெந்த விவிலிய நூல்கள் அதிகாரப்பூர்வமான பட்டியலில் அடங்கியிருந்தன என்பதைக் குறிக்க **திருமுறை** (*canon*) என்னும் சொல் பயன்படுத்தப்பட்டது. இது சைவ மரபிலிருந்து பெறப்பட்டது என்பது தெளிவு. சைவர்களின் சமய நூல் தொகுப்பு திருமுறை என்றே வழங்கப்படுகிறது.
# தமிழ் விவிலியம்

## தமிழ் விவிலியத்தின் பல பெயர்கள்

### திருவிவிலியம்

அண்மைக் காலம் வரை வேதாகமம் என்னும் சொல்லும், திருமறைநூல் என்னும் சொல்லும் விவிலியத்தைக் குறிக்க பயன்பாட்டில் இருந்தன. ஆனால், 1995இல் வெளியான தமிழ் மொழிபெயர்ப்பு **திருவிவிலியம்** என வழங்கப்படுகிறது. இது *Holy Bible* என்பதின் நேரடி தமிழாக்கமாகவும் தழுவலாகவும் உள்ளது.  
*Biblia* (கிரேக்கம், இலத்தீன்) என்னும் வேரை அடியாகக் கொண்டு எழுந்த **விவிலியம்** என்னும் புதுச் சொல்லாக்கம் சுமார் 1850களில் இருந்தே தமிழ்ப் பயன்பாட்டில் படிப்படியாக வந்துவிட்டதாலும், மூலத்திற்கு அச்சொல் மிக நெருக்கமாய் ஒலியளவிலும் இருப்பதாலும், இது பொருத்தமானதாக ஏற்றுக்கொள்ளப்பட்டுள்ளது.  
மேலும், **வேதம்** என்ற சொல்லால் இந்திய மரபில் ஏற்கனவே திருநூல்கள் குறிக்கப்பட்டதால் அந்தச் சொல்லுக்கு உரிய கலாச்சார வரலாற்றை மதித்து, அதைக் கொச்சைப்படுத்தாமல், அந்த மரபோடு நேர்மையான உரையாடலில் ஈடுபடுவதற்குக் கிறித்தவ மரபிற்கே சிறப்பாக அமைந்த **திருவிவிலியம்** என்னும் சொற்பயன்பாடு துணையாகும்.
# தமிழ் விவிலியம்

## விவிலிய மொழிபெயர்ப்புகள்

விவிலியம் என்பது கிறித்தவர்களின் சமய நூல். அது இரு பெரும் பகுதிகளாக உள்ளது. முதல் பகுதியைப் பழைய ஏற்பாடு என்றும் இரண்டாம் பகுதியைப் புதிய ஏற்பாடு என்றும் கிறித்தவர் அழைப்பர். பழைய ஏற்பாட்டு நூல்கள் இயேசு முற்பட்ட காலத்திலும், புதிய ஏற்பாடு அவருக்குப் பிற்பட்ட காலத்திலும் எழுந்தன.  
இன்றும் கூட, பழைய ஏற்பாட்டு நூல்கள் யூத மக்களின் சமய நம்பிக்கைக்கு அடித்தளமாக உள்ளன. அந்நூல்களில் பெரும்பான்மை (39) எபிரேய மொழியிலும், ஒரு சில (7) கிரேக்க மொழியிலும் எழுதப்பட்டவை ஆகும். கிரேக்க மொழியில் எழுந்த நூல்களை எல்லா யூதர்களும் அதிகாரப்பூர்வமான திருநூல் தொகுப்பில் ஏற்பதில்லை. இந்த வேறுபாடு கிறித்தவர்களுடைய சபைகளிலும் தெரிகிறது.  
அதாவது, கத்தோலிக்க கிறித்தவர்கள் பழைய ஏற்பாட்டின் எபிரேய மற்றும் கிரேக்க நூல்களைத் திருமுறையில் ஏற்றுக்கொண்டுள்ளனர். ஆனால், புரோட்டஸ்டாண்டு (சீர்திருத்த) சபையினர் எபிரேய மொழியில் எழுதப்பட்ட பழைய ஏற்பாட்டு நூல்களை மட்டுமே திருநூலின் பகுதிகளாக ஏற்பர்; கிரேக்க மொழியில் எழுதப்பட்ட நூல்களை அதிகாரப்பூர்வமானவையாக ஏற்பதில்லை. கத்தோலிக்க கிறித்தவர்கள் இந்நூல்களை ”இணைத் திருமுறை நூல்கள்” (*Deutero-canonical*) என அழைப்பர்; சீர்திருத்த சபையினர் ”விவிலியப் புற நூல்கள் (*Apocrypha*) என்பர்.  
புதிய ஏற்பாட்டு நூல்கள் 27 ஐயும் எல்லாக் கிறித்தவர்களும் ஏற்றுக்கொண்டுள்ளனர். அந்நூல்கள் அனைத்தும் கிரேக்க மொழியில் எழுதப்பட்டவை ஆகும்.
# தமிழ் விவிலியம்

## விவிலிய மொழிபெயர்ப்புகள்

### கிரேக்க பெயர்ப்பு

எபிரேய மொழி பேசிய யூத மக்களிடையே எழுந்த நூல்கள் என்பதால் பழைய ஏற்பாட்டு நூல்கள் எபிரேய மொழியிலேயே எழுதப்பட்டன. ஆனால், கி.மு. இரண்டாம் நூற்றாண்டில் யூதர்கள் சிலர் பாலத்தீன நாட்டுக்கு வெளியே சென்று கிரேக்கப் பகுதிகளில் குடியேறினர். நாளடைவில் அவர்கள் தம் சொந்த மொழியான எபிரேயத்தை மறந்துவிட்டதால் அம்மொழியில் இருந்த தம் திருநூலைப் படிக்க அவர்களால் இயலாமல் போயிற்று. எனவே அவர்கள் பேசிய கிரேக்க மொழியில் விவிலியம் பெயர்க்கப்பட்டது.  
இந்த முதல் மொழிபெயர்ப்பு ”எழுபதின்மர் விவிலியம்” (*Septuagint*, செப்துவசிந்தா) என அழைக்கப்படுகிறது. எழுபது எபிரேய அறிஞர்கள் இந்த மொழிபெயர்ப்பைச் செய்தார்கள் என்னும் மரபுவழிச் செய்தியின் அடிப்படையில் இப்பெயர் எழுந்தது. இத்தோடு கிரேக்க மொழியில் நேரடியாக எழுதப்பட்ட ஏழு நூல்களும் சேர்க்கப்பட்டன.
# தமிழ் விவிலியம்

## விவிலிய மொழிபெயர்ப்புகள்

### இலத்தீன் பெயர்ப்பு

பாலத்தீனாவைச் சூழ்ந்த பகுதிகளில் வாழ்ந்த கிறித்தவ மக்கள் நடுவே கிரேக்க மொழி வழக்கத்திலிருந்தது. பின்னர், கிறித்தவ சமயம் உரோமைப் பேரரசின் பகுதிகளில் விரைவாகப் பரவத் தொடங்கியதும் கிரேக்க விவிலியத்தை மக்கள் பேசிய இலத்தீன் மொழியில் பெயர்க்க வேண்டிய தேவை எழுந்தது.  
தூய எரோணிமுசு (*St. Hieronymus*; ஆங்கில வழக்கில் *St. Jerome*) என்பவர் கி.பி. நான்காம் நூற்றாண்டில் செய்த இலத்தீன் மொழிபெயர்ப்பு மிகப் புகழ் பெற்றது. இதை "வுல்காத்தா" (; ) மொழிபெயர்ப்பு என அழைப்பர். ”பொதுவாக ஏற்றுக்கொள்ளப்பட்ட பெயர்ப்பு” என்பது அதன் பொருளாகும். இந்த இலத்தீன் மொழிபெயர்ப்பின் அடிப்படையில்தான் நீண்ட காலமாகக் கத்தோலிக்கத் திருச்சபையின் மொழிபெயர்ப்புகள் அமைந்திருந்தன என்பது குறிப்பிடத் தக்கது.  
வேறு பல பண்டைய மொழிகளிலும் விவிலியம் திருப்பப்பட்டது. எடுத்துக்காட்டாக, சிரிய மொழி விவிலியம் (கி.பி. 2ஆம் நூற்றாண்டு), கோப்திய மொழி விவிலியம் (கி.பி. 3ஆம் நூற்றாண்டு), எத்தியோப்பிய மொழி விவிலியம் (கி.பி. 7ஆம் நூற்றாண்டு) போன்றவற்றைக் குறிப்பிடலாம்.
# தமிழ் விவிலியம்

## விவிலிய மொழிபெயர்ப்புகள்

### கத்தோலிக்கரின் முதல் தமிழ் மொழிபெயர்ப்பு முயற்சிகள்

திருவிவிலியம் தமிழில் பெயர்க்கப்பட்ட வரலாறு பல கட்டங்களை உள்ளடக்கியது. கிறித்தவ சமயத்தின் தொடக்க காலத்திலிருந்தே தமிழகத்திற்கும் மேற்கு நாடுகளுக்கும் இடையே நெருங்கிய தொடர்புகள் இருந்துவந்தன. உரோமைப் பேரரசு காலத்தில் புழங்கிய நாணயங்கள், மண்பாண்டங்கள் போன்றவை தமிழகத்திலும் கேரளத்திலும் கிடைத்துள்ளன. மேற்கு ஆசிய பகுதிகளாகிய சிரியா, மெசொப்பொத்தேமியா, இன்றைய ஈரான், ஈராக் பகுதிகள் போன்றவற்றிலிருந்து இந்தியாவுக்குத் தரைவழியாகவும் கடல்வழியாகவும் தொடர்பு இருந்தது.  
இயேசு கிறிஸ்துவின் சீடர்களுள் ஒருவராகிய புனித தோமா இந்தியா வந்தடைந்து, கிறித்தவ சமயத்தைப் போதித்து, மயிலாப்பூரில் கி.பி. 72 அளவில் உயிர் நீத்தார் என்றொரு மரபுச் செய்தி இன்று ”புனித தோமா கிறித்தவர்கள்” (*St. Thomas Christians*) என்றழைக்கப் படுகின்ற கேரள கிறித்தவர் நடுவே மிக ஆழமாக வேரூன்றியுள்ளது.  
எனவே, கேரளத்திலும் தமிழகத்திலும் புனித தோமாவும் அவருக்குப் பின் வந்தோரும் கிறித்தவ சமயத்தைப் பரப்பியிருந்தால் தமிழில் விவிலியம் அக்காலத்திலிருந்தே பெயர்க்கப்பட்டதா என்னும் கேள்வி எழுகிறது. கிறித்தவ சமயம் தென்னிந்திய மேற்குக் கடற்கரைப் பகுதியில் கி.பி. நான்காம் நூற்றாண்டிலிருந்தே பரவியிருந்தது என்பதற்கு உறுதியான வரலாற்றுச் சான்றுகள் உள்ளன. ஆனால், தமிழ்க் கிறித்தவ இலக்கியம் உருவான சான்றுகள் கி.பி. 16ஆம் நூற்றாண்டிலிருந்துதான் கிடைக்கின்றன.  
இயேசு சபையைச் சார்ந்த மறைபரப்பாளர்கள் முதலில் தமிழகம் வந்தபோது போர்த்துக்கீசிய மொழியில் கிறித்தவ மறையைப் போதிக்க முயன்றார்கள். ஆனால் தமிழ்மொழியின் துணையின்றி மக்களோடு உரையாடல் இயலாது என்பதை விரைவிலேயே புரிந்துகொண்டார்கள். மறைப்பணியாளர் என்றிக்கே என்றீக்கசு என்பவரும் அவருக்குப் பின் இராபர்ட் தெ நோபிலி போன்ற சிலர் தமிழை நன்கு பயின்று அதில் தேர்ச்சிபெற்றார்கள். அவர்கள் தமிழ் மக்களுக்குத் தமிழிலேயே கிறித்தவ சமயம் பற்றிய கருத்துக்களை எடுத்துரைக்க முடியும், அவ்வாறே எடுத்துரைக்கவும் வேண்டும் என்று உறுதிபூண்டனர்.  
எனவே திருவிவிலியத்தில் அடங்கியுள்ள உண்மைகளை அவர்கள் மக்கள் புரிந்துகொள்ளும் விதத்தில் எளிமைப்படுத்தி, மறைக்கல்விக் கையேடுகளையும் விளக்க நூல்களையும் (*catechism*) எழுதலாயினர். அவற்றில் விவிலியப் பகுதிகள் பல உள்ளன. மேலும், அவர்கள் விவிலியத்தின் முதன்மைப் பகுதியாகிய நற்செய்தி நூல்களைத் தமிழில் பெயர்த்து வழிபாட்டில் பயன்படுத்தினர். ஆனால், அவை காலத்தால் அழிந்துபட்டன. இருப்பினும், அவர்கள் இயற்றிய விவிலிய மறைக்கல்வி நூல்கள் சில நமக்குக் கிடைத்துள்ளன. விவிலியக் கருத்துகளை அழகிய பாக்களாக, குறிப்பாகத் தேம்பாவணி என்னும் காவியத்தில் வடித்தார் வீரமாமுனிவர்.  
ஆயினும், விவிலியத்தில் அடங்கியுள்ள எல்லா நூல்களையும் தமிழில் மொழிபெயர்க்காத குறை தொடர்ந்து இருந்துவந்தது.
# தமிழ் விவிலியம்

## விவிலிய மொழிபெயர்ப்புகள்

### சீர்திருத்த சபையினர் வெளியிட்ட மொழிபெயர்ப்புகள்
- உரோமன் கத்தோலிக்க சபை ஆதரவாளரை லார்சன் பின்பற்றுகிறார்.  
மேற்கூறிய காரணங்கள் ஆதாரமற்றவை. ஆனால் அவற்றின் அடிப்படையில் மக்கள் லார்சன் திருப்புதலை ஏற்கமுடியாது என்று கருத்துத் தெரிவித்தனர்.  
லார்சன் திருப்புதல் *தேவன்* என்னும் சொல்லுக்குப் பதில் *கடவுள்* என்னும் சொல்லைப் பயன்படுத்தியது. *பராபரன்* என்னும் சொல்லைப் பயன்படுத்திய லூத்தரன் சபை இதை ஏற்றது. லார்சன் திருப்புதலில் பல நூற்பெயர்கள் வடமொழியில் அமைந்ததும் குறையாகிப்போய்விட்டது. நாளாகமம், உன்னதப்பாட்டு, புலம்பல், வெளிப்படுத்தின விசேஷம் என்னும் பெயர்கள் லார்சன் திருப்புதலில் முறையே *தினவர்த்தமானம்*, *கீதகீதம்*, *பிரலாபப் பாடல்*, *தரிசனம்* என்று ஆயின.  
**ஒ) இருபதாம் நூற்றாண்டில் நிகழ்ந்த புதிய விவிலியத் திருப்புதல்கள்**  
மக்களால் ஏற்றுக்கொள்ளப்படாத லார்சன் விவிலிய மொழிபெயர்ப்பு கைவிடப்பட்டாலும், அதில் இருந்த சிறப்புக் கூறுகளைத் தக்கவைத்துக்கொண்டு, பவர் திருப்புதலின் நடையைப் பின்பற்றி ஒரு புதிய திருப்புதல் உருவாக்க வேண்டும் என்று விவிலிய சங்கம் தீர்மானித்தது. மொழிபெயர்ப்புக்குப் பொறுப்பாக மோனகன் (*C.H. Monahan*) என்பவர் நியமிக்கப்பட்டார். அயர்லாந்தைச் சேர்ந்த இவர் விவிலிய மூல மொழிகளிலும் இலத்தீனிலும் தேர்ச்சிபெற்றவர். லார்சன் குழுவிலும் பங்கேற்றவர். நெல்லைப் பேராயர் ஸ்டீபன் நீல் (*Stephen Neill*) இம்முயற்சியில் மிகுந்த ஆர்வம் காட்டினார். குழுவில் ஜே. எஸ். மாசிலாமணி, அருள் தங்கையா, எஸ். தேவப்பிரசாதம் போன்ற கிறித்தவத் தமிழ் மறைபரப்பாளர்களும் கலந்துகொண்டனர்.  
இம்மொழிபெயர்ப்பு நடக்கும் வேளையிலேயே பவர் திருப்புதல் ஆதரவாளர்கள் எதிர்ப்புத் தெரிவித்துவந்தார்கள். விவிலியச் சுவடிகளில் பாட வேறுபாடுகள் சில உள்ளன என்னும் கருத்தே சிலருக்கு அதிர்ச்சி அளித்திருந்தது. தனித்தமிழ் இயக்கம் தீவிரமடைந்த அந்நாள்களில் விவிலியப் பெயர்ப்பு தனித்தமிழில் அமையவேண்டுமா என்னும் விவாதமும் நிகழ்ந்தது. வடசொற்களைப் புறக்கணிக்க வேண்டியதில்லை என்றொரு கருத்தும் நிலவியது. மொழிபெயர்ப்பு 1949இல் நிறைவுற்றது. 1954இல் நூல் அச்சேறியது.  
மோனகன் திருப்புதல் கவனமாகச் செய்யப்பட்ட போதிலும், அதில் ஆங்காங்குச் சில அச்சுப் பிழைகளும் வேறுவகையான பிழைகளும் புகுந்துவிட்டன. அப்பிழைகளைத் திருத்துவதற்கென 1961இல் டி. இராஜரீகம் என்பவர் தலைமையில் ஒரு சிறு குழு உருவாக்கப்பட்டது. திருத்தப்பெற்ற புதிய ஏற்பாடும் சங்கீதங்களும் 1979இல் வெளியாயின. இலக்கணப் பிழைகள் தவிர்க்கப்பட்டன; நீண்ட வாக்கியங்கள் இன்றி, சிறு வாக்கிய அமைப்புமுறை கடைப்பிடிக்கப்பட்டது. சொற்றொடர்களும் பெரும்பாலும் தெளிவாகவும் எளிமையோடும் அமைந்தன.  
தனித்தமிழ் வழக்கு மோனகன் திருப்பத்தில் உண்டு என்பதற்குச் சில எடுத்துக்காட்டுகள்: "மத்தேயு எழுதின சுவிசேஷம்" *மத்தேயு எழுதிய அருட்செய்தி நூல்* என்றும், "வேதபாரகர்", "அப்போஸ்தலர்", "தீர்க்கதரிசி", "போர்ச்சேவகர்", "கிருபை" என்ற சொற்கள் முறையே *வேத அறிஞர்*, *திருத்தூதுவர்*, *இறைவாக்கினர்*, *படைவீரர்*, *பேரிரக்கம்* என்றும் மாறின. *விசுவாசம்* என்னும் சொல் தவிர்க்கப்பட்டு, பல இடங்களில் *நம்பிக்கை* என்று மாற்றப்பட்டது.  
**ஓ) தனியார் மொழிபெயர்ப்புகள்**  
மேலே குறிக்கப்பட்ட விவிலிய மொழிபெயர்ப்புகளும் திருப்புதல்களும் திருத்தங்களும் கிறித்தவ சபைகளின் கண்காணிப்பின் கீழ் நடைபெற்றன. சில தனியார்களும் விவிலியத்தைத் தமிழில் பெயர்ப்பதில் ஈடுபட்டுப் பெரும் பணி ஆற்றியுள்ளனர்.  
அருள்திரு ஞானப்பிரகாசம் என்பவர் தனிப்பட்ட முறையில் முப்பது ஆண்டுகள் உழைத்து விவிலியத்தைத் தமிழில் பெயர்த்தார். அது கொல்கத்தா ஒய்.எம்.சி.ஏ. அச்சகத்தில் 1932இல் அச்சிடப்பட்டது.  
1950களில் அருள்திரு எச்.டி. ஜெபஞானம் என்பவர் மாற்கு நற்செய்தியை மொழிபெயர்த்து வெளியிட்டார்.
# தமிழ் விவிலியம்

## விவிலிய மொழிபெயர்ப்புகள்

### அனைத்து கிறித்தவ சபைகளுக்கும் பொதுவான தமிழ் மொழிபெயர்ப்பு

17ஆம் நூற்றாண்டிலிருந்து 20ஆம் நூற்றாண்டின் முற்பகுதி வரையிலும் கத்தோலிக்க திருச்சபையும் சீர்திருத்தசபைகளும் தமக்கென்று தனித்தனி விவிலிய மொழிபெயர்ப்புகளை உருவாக்கியிருந்தன. அச்சபைகளுக்கிடையே அதிக ஒத்துழைப்பும் இருக்கவில்லை. இந்நிலை 1970களிலிருந்து மாறத் தொடங்கியது. கிறித்தவ சபைகள் தமக்குள் உறவுகளை வளர்ப்பதிலும் ஒன்றிணைந்து செயல்படுவதிலும் ஆர்வம் காட்டின.  
**அ) இரண்டாம் வத்திக்கான் பொதுச் சங்கம் (1962-1965) அளித்த ஆதரவு**  
கத்தோலிக்க திருச்சபையைப் பொறுத்த மட்டில் 1962இலிருந்து 1965 வரை நடந்த இரண்டாம் வத்திக்கான் பொதுச்சங்கம் கிறித்தவ ஒன்றிப்புக்கு ஆக்கப்பூர்வமான உந்துதல் அளித்தது. விவிலியத்தை மொழிபெயர்ப்பதில் கத்தோலிக்க சபை பிற கிறித்தவ சபைகளோடு இணைந்து பொது மொழிபெயர்ப்புகளை வெளிக்கொணர்வதற்கு வத்திக்கான் சங்கம் ஊக்கம் தந்தது. சங்கத்தின் கருத்துப்படி,  
இதன் அடிப்படையில் தமிழகக் கத்தோலிக்க திருச்சபை விவிலியத்தைப் பிற கிறித்தவ சபைகளின் ஒத்துழைப்போடு மொழிபெயர்ப்பு செய்ய விருப்பம் தெரிவித்தது. தமிழகக் கத்தோலிக்க ஆயர் பேரவையும் (*Tamil Nadu Catholic Bishops' Council*) இந்திய வேதாகமச் சங்கமும் (*Bible Society of India*) ஒன்றிணைந்து, விவிலியத்தின் மூல மொழிகளான எபிரேயம், கிரேக்கம் ஆகியவற்றிலிருந்து பழைய ஏற்பாட்டையும் புதிய ஏற்பாட்டையும் இக்காலத் தமிழ் நடையில் பெயர்க்கும் பணியை 1972இல் தொடங்கின. கத்தோலிக்க கிறித்தவ சபையையும் சீர்திருத்த சபைகளையும் உள்ளடக்கிய மொழிபெயர்ப்புக் குழுவில் 35 விவிலிய அறிஞர்கள் பங்கேற்றனர். மேலும் 84 விவிலிய, மற்றும் தமிழ் அறிஞர்கள் திருத்தப் பணியில் உதவி செய்தனர். முன்னோட்டப் பதிப்புகள் வழியாக ஆயிரக்கணக்கானோரின் கருத்துகள் வரவேற்கப்பட்டு, தரமானவை ஏற்றுக்கொள்ளப்பட்டன.  
இருபத்திரண்டு ஆண்டுகள் நடைபெற்ற இம்மொழிபெயர்ப்புப் பணியும் அச்சுப்பணியும் 1995இல் நிறைவேறியது. திண்டிவனத்தில் அமைந்துள்ள தமிழக கத்தோலிக்க நடுநிலையமும் (*TNBCLC*), அனைத்துலக வேதாகம சங்கமும் (*United Bible Society - USB*) இணைந்து, 1995ஆம் ஆண்டு நவம்பர் மாதம் 26ஆம் நாள் மதுரையில் இம்மொழிபெயர்ப்பை வெளியிட்டன. இப்புதிய மொழிபெயர்ப்பு **திருவிவிலியம் (பொது மொழிபெயர்ப்பு)** என அழைக்கப்படுகிறது.
# கீற்று முடைதல்

**கீற்று முடைதல்**, **கிடுகு முடைதல்**, **ஓலை பின்னுதல்** எனப்படுவது இந்தியா, இலங்கை போன்ற நாடுகளில் குடிசைத் தொழிலாக மேற்கொள்ளப்படும் ஒரு கைத்தொழில் ஆகும். தமிழர்கள் தாங்கள் கொண்டாடும் அனைத்து விழாக்களிலும் முடைந்த கீற்றுகளைப் (கிடுகு) பயன்படுத்தியே பந்தல், மேடைகள், கொட்டகைகள், வீட்டின் கூரைகள் போன்றவற்றை அமைப்பார்கள். பண்டைக்காலத்தில் விழா அலங்காரங்கள் அனைத்தையும் பல மரங்களின் இலைகள், பூக்கள், காய்கள் ஆகியவற்றை வைத்தே வடிவமைத்தனர் என்பது குறிப்பிடத்தக்கது. அதனால் கீற்று முடையும் தொழில் மிகவும் சிறப்பு வாய்ந்ததாகும்.
# கீற்று முடைதல்

## வரலாறு

முடைதல் சொல்லுக்குப் பின்னுதல், கட்டுதல், நிரைத்தல் என்ற பொருள்கள் உண்டு. கீற்று முடை தொழில் சுமார் ஆயிரத்து இருநூற்று ஆண்டுகளுக்கு முன்னரே தென் இந்தியாவில் இருந்திருக்கிறது. கிடுகினால் குடிசைகளும், பனை ஓலைகளினால் பறைகளும் கூரைகளும் செய்திருக்கிறார்கள். இதனைக் கிடுகு கொட்டின (பாரத. அணி. 15) (கிடுகு = வட்ட வடிவான பறை வகை ) என்ற இலக்கியச் சான்றினிலிருந்து காண முடிகிறது . ஒரு வீட்டைச் சுற்றி வேலிகள் அமைப்பதற்கும் கிடுகுகள் பயன்படுத்தப்படுகிறது. இதனைக் *கிடுகு வேலி* என்று கூறுவது வழக்கம்.
# கீற்று முடைதல்

## மூலப்பொருள்

தென்னை ஓலை, பனை ஓலை போன்றவை இந்தத் தொழிலின் மூலப்பொருட்கள் ஆகும். தென்னை ஓலைகளில் பட்டை பட்டையான பல கீற்றுகள் (இலை) இருபுறமும் இருக்கும். இவ்வகையான கீற்றுகள் இரண்டு நீளப் பட்டைகளை ஒரு குச்சியால் இணைக்கப் பட்டது போன்று இருக்கும். கீற்றுகள் முதலில் அகலமானதாகவும் கடைசியில் ஊசி போன்று சுருங்கியதாகவும் இருக்கும். ஒவ்வொரு கீற்றும் ஒன்று முதல் மூன்று முழம் வரை நீண்டு இருக்கும். ஒரு ஓலை மட்டையோ 10-12 முழம் நீளம் கொண்டதாகும்.  
சிலர் இந்தத் தொழிலில் சிறியக் கத்திகளையும் பயன்படுத்துவர். இந்தக் கத்திகள் மட்டை பின்னும் பொழுது சில நுனிகளை வெட்ட அல்லது நறுக்க பயன்படுத்துவர்.
# கீற்று முடைதல்

## மூலப்பொருட்கள் பயன்பாடு

தென்னங்கீற்றுகளை பல வகைகளில் பயன்படுத்துவார்கள். அவை,  
- பச்சை மட்டையை அப்படியே தண்ணீரில் நனைத்து பின்னுதல். ( பச்சை மட்டை )
- பச்சையை மட்டையைச் சில நாட்கள் தண்ணீரில் ஊறவைத்து பின்பு அதைப் பின்னுதல். ( காய்ந்த மட்டை )
- தோரணக் கீற்று பின்னல் : இது கீற்றினை கொழுந்திலேயே பிரித்து தனித்தனியாகப் பின்னுதல்.
# கீற்று முடைதல்

## கீற்றுமுடையும் முறை

கீற்று பின்னும் பொழுது, பச்சை மட்டையானாலும், காய்ந்ததானாலும் ஒரே வகையில் தான் பின்னுவார்கள். பின்னுதலை மட்டையின் தடித்த பகுதியிலிருந்து தொடங்க வேண்டும். அதில் முதல் இரண்டு கீற்றை விடுத்து மூன்றாம் கீற்றை கால் விரல் தூரத்தில் தடித்த மட்டை பகுதியை (அடிமட்டை) நோக்கிக் கீற்று ஈரை ஒடித்து மடக்க வேண்டும். அவ்வாறு ஒடிக்கையில் கீற்றுகள் கிழிந்து விடாமல் பார்த்துக் கொள்ள வேண்டும். பின் அதனை இரண்டாம் கீற்றின் மேல் பகுதியிலும், முதல் கீற்றின் கீழ் பகுதியிலும் செல்லும் மாறு 25-30 கோண அளவில் (மட்டையிலிருந்து ) பின்ன வேண்டும். அடுத்து நான்காம் கீற்றை விடுத்து ஐந்தாம் கீற்றை, முன்னர் மூன்றாம் கீற்றை பின்னியது போல், ஒரு கீற்றின் மேற் புறமும், மறு கீற்றின் கீழ் புறமும் செல்லும் மாறு பின்ன வேண்டும். அனைத்து கீற்றுகளும் இறுக்கமாகப் பின்னி, கடைசியில் நான்கு புறமும் கொசுறு போன்று உள்ளதை முடுச்சு போட்டுப் பின்னிய ஓலையைச் செவ்வக வடிவில் அமைக்க வேண்டும். ஆனால் தோரண கீற்றை முற்றிலும் வேறு வகையாகப் பின்னுவார்கள்.
# கீற்று முடைதல்

## பயன்கள்

### தோரணம்

தோரணம் திருமணம், திருவிழா க்களில் பயன்படுத்தும் ஒரு வகை அணிசெய் பொருள் ஆகும். கொழுந்தில் பறித்த தென்னங் கீற்றினை (பச்சை மஞ்சள் நிறத்தில் உள்ள ) நடுவிலே கீறி, கீறிய கீற்றை முடித்துப் போட்டு வைப்பார்கள். இவ்வகையான் பின்னல் முறை தோரணங்களுக்குப் பயன்படுவதினால், இதனைத் தனித்தனி கீற்றுகளாகவே பயன்படுத்துவார்கள்.
# கீற்று முடைதல்

## பயன்கள்

### கூடைகள்

கூடைகள் பன ஓலை அல்லது மட்டையை உரித்துச் செய்த பண்டங்கள் வைப்பதற்கு பயன்படுத்தும் ஒரு பொருளாகும். ஓலைப் பெட்டிகளும் இதில் இருந்தே செய்கிறார்கள். கூடைகளுக்கு கைப்பிடி இருக்கும். பெரும்பாலான பெட்டிகளுக்குக் கைப்பிடி இருக்காது.
# கீற்று முடைதல்

## பயன்கள்

### விசிறிகள்

விசிறிகள் தென்னை ஓலையிலும், பனை ஓலையிலும் செய்வார்கள். தென்னை ஓலையில் செய்யும் விசிறிகள் சதுரமாக இருக்கும், பனைவோலையில் செய்யும் விசிறிகள் வட்ட வடிவிலும் சதுர வடிவிலும் இருக்கும்.
# கீற்று முடைதல்

## விளையட்டுப் பொருள்கள்

ஊதுகுழல், கைக்கடிகாரம் போன்ற விளையட்டுப் பொருள்கள் ஓலையினால் செய்யப்படுகின்றன.
# கீற்று முடைதல்

## வேறு பயன்பாடுகள்

- படல்
- பாடை
- தடுக்கு
- புறக்காணி (பொடக்காளி)
- வேலி
- குடிசை
- கூரை
- சாளை
- முற்றம்
# கீற்று முடைதல்

## பண்பாடு

வாழ்வின் பிறப்பு இறப்பு முதலான வாழ்க்கை வட்டச் சடங்குகளில் கீற்று முக்கியப் பங்காற்றுகிறது. ஒரு வாழ்வியல் சடங்கான பூப்புச் சடங்கில் தாய் மாமன் பூப்படைந்த பெண்ணிற்குப் பச்சை ஓலைகளால் குச்சில் கட்டுதல் (குடிசை கட்டுதல்) என்பது முக்கிய
நிகழ்வாகும்.
திருமணத்திற்கான தொடக்க நிலைச் சடங்காகப் பச்சைக் கீற்றுகளாலான திருமணப்பந்தல் அமைப்பது தமிழர்களிடம் இன்றும் வழக்கிலுள்ளது. இறந்த பின்னர் பச்சை ஓலைகளால் 'பாடை கட்டுதல்' என்ற வழக்கமும் சில தமிழ் இனக்குழுமத்தாரிடம் காணப்படுகிறது.
# அஸ்கோ பார்ப்போலா

**அஸ்கோ ("அசோகன்") பார்ப்போலா** (பி. 1941) பின்லாந்து நாட்டு எல்சிங்கி பல்கலைக்கழகத்தின் ஆசிய, ஆப்பிரிக்கப் படிப்புகளுக்கான நிலையத்தில் இந்தியவியல் துறைப் பேராசிரியராக இருந்து ஒய்வு பெற்றவர். எல்சிங்கியில் நடைபெற்ற (14-19 சூலை, 2003) 12-வது உலக சமசுக்கிருத மாநாட்டிற்குத் தலைவராக இருந்தவர். 2009-ஆம் ஆண்டிற்கான “கலைஞர் மு.கருணாநிதி செம்மொழித் தமிழ் விருதை” பார்ப்போலாவிற்கு உலகத்தமிழ்ச் செம்மொழி மாநாட்டின் போது வழங்கி கெளரவித்தது. 2015-ல் இந்திய அரசின் ஜனாதிபதி விருதின் சமஸ்கிருத கொரவச் சான்றிதழ் இவருக்கு வழங்கப்பட்டது.  
சாம வேதத்தில் குறிப்பிடத்தக்க ஆய்வுகளைச் செய்துள்ள பார்ப்போலா, கேரளாவில் பான்சால் என்ற இடத்திலுள்ள ஒரு புகழ்பெற்ற நம்பூதிரி அறிஞரிடன் சாம வேதத்தைக் கற்றறிந்தார். சமக்கிருதத்திலும் (குறிப்பாக வேதிய சமக்கிருதம்) சிந்து சமவெளி நாகரிகத்திலும் வல்லுநரான பார்ப்போலாவின் இரண்டு தொகுதிகளடங்கிய **சிந்து வரிவடிவமும் சமயமும் / முத்திரைகள் மற்றும் (கல்வெட்டு) எழுதுகைகளின் திரட்டு** சிந்து சமவெளி நாகரிகத்தைப் பற்றி அறிந்து கொள்ள விரும்புபவர்களுக்கு உள்ளதொரு தரமான தொகுப்பு;
# அஸ்கோ பார்ப்போலா

## பார்ப்போலாவின் ஆராய்ச்சிகள்

- சிந்து நாகரிகம்: சிந்து வரிவடிவம் & சமயம் / முத்திரைகள் மற்றும் (கல்வெட்டு) எழுதுகைகளின் திரட்டு
- வேதம்: வேதச் சடங்குகள் / சாமவேத, ஜைமினியவேத உரைகள், சடங்குகள் / பூர்வ மீமாம்சம்
- தெற்காசிய மதங்கள்: இந்துமதம் / சைவ, சத்தி பரபுகள் (சாக்த மரபுகள்) / துர்கை
- தென்னிந்தியா: கேரளா / தமிழ்நாடு / கர்நாடகா
- சமக்கிருதம் / மலையாளம் / தமிழ் / இந்திய மொழிகளின் முன்வரலாறு
- தெற்காசியாவின் வரலாற்று-முற்காலத் தொல்பொருளியல் / ஆரியர்களின் வருகை
# அரசர்குளம்

** அரசர்குளம் ** (ஆங்கிலம்: Arasarkulam) என்பது இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டத்தில் அறந்தாங்கி வட்டத்தில் இருக்கும் ஒரு கிராமம் ஆகும்.
# அரசர்குளம்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 9,184 மக்கள் இங்கு வசிக்கின்றார்கள். இவர்களில் 4,355 ஆண்கள், 4,829 பெண்கள் ஆவார்கள். அரசர்குளம் மக்களின் சராசரி கல்வியறிவு 75.12% ஆகும்.திருச்சிராப்பள்ளி விமான நிலையம் இங்கிருந்து 90 கி.மீ. தூரத்தில் உள்ளது.  
தேவர்கள்,முஸ்லிம்கள் அதிகமாக வாழும் இந்த கிராமத்தின் பிரதான தொழில் விவசாயமாகும்.இக்கிராமத்திலிருந்து பெரும்பான்மையான பேர்கள் மலேசியா, சிங்கப்பூர் மற்றும் அரபு நாடுகளில் வேலைக்காக சென்றுள்ளனர். சிவகங்கை மக்களவைத் தொகுதியின் கீழும், ஆலங்குடி சட்டமன்ற தொகுதியின் கீழும் இந்த ஊர் வருகிறது. ஊராட்சி ஒன்றிய துவக்கப்பள்ளி, அரசு உயர்நிலைப்பள்ளி போன்றவைகள் அரசு சார்பிலும், அல்ஹிதாயா அரபி பள்ளி ஜமாஅத் சார்பிலும் இயங்கிவருகிறது.  
ஒன்றிய அரசு நிறுவனங்களான பாரத ஸ்டேட் பாங்கும்,இந்தியன் ஓவர்சீஸ் பேங்கும்,அஞ்சல் நிலையம் , தொலைபேசி இணைப்பகமும் இங்குள்ளது.அண்ணா மறுமலர்ச்சி திட்டத்தின் கீழ் ஒரு நூலகமும், தவ்ஹீத் ஜமாஅத் நூலகம் போன்ற தனியார் நூலகங்களும் இயங்கி வருகிறது.  
பகுதி நேரமாக இயங்கக்கூடிய ஒரு அரசு மருத்துவமனையும் உள்ளது.இந்த ஊர், நாகுடி காவல் நிலைய எல்லைக்குள்ளும்,அறந்தாங்கி நீதிமன்ற எல்லைக்குள்ளும் வருகிறது.
# தமிழ் மருத்துவச் சுவடிகள் பட்டியல்

தமிழ்நாடு அரசு, கீழ்த்திசைச் சுவடி நூலகம் வெளியிட்ட தமிழ்ச் சுவடிகளின் பட்டியல்.  
**'''தமிழ் மருத்துவச் சுவடிகள் பட்டியல்'''**  
| நூல் | ஆசிரியர் | காலம் | வெளியீடு |
| --- | --- | --- | --- |
| செளமிய சாகரம் | அகத்தியர் |  |  |
| திரட்டு - 80 | அகத்தியர் |  |  |
| வாகட வெண்பா | அகத்தியர் |  |  |
| அகராதி (தமிழ் மருத்துவம்) | அகத்தியர் |  |  |
| அவிழ்ந்த சாரம் | அகத்தியர் |  |  |
| அறுசுவை நிகண்டு | அகத்தியர் |  |  |
| அனுபவ வைத்தியம் | அகத்தியர் |  |  |
| அனுபோக சூத்திரம் - 300 | அகத்தியர் |  |  |
| அனுபோக சூத்திரம் (3) | அகத்தியர் |  |  |
| ஆயிரத்திருநூறில் தைலம் | அகத்தியர் |  |  |
| நல்ல தண்ணீர் கடலுக்கு அப்பால் (சித்த மருத்துவச் சுவடி) | அகத்தியர் |  |  |
| ஆனந்தபிண்ட குருவாக்கியம் | அகத்தியர் |  |  |
| இந்திரசாலத்திரட்டு - முதற்காண்டம் - 300 | அகத்தியர் |  |  |
| இந்திரசாலம் - 1200 | அகத்தியர் |  |  |
| இரத்தின சுருக்கம் | அகத்தியர் |  |  |
| இரு நூற்றெண்பது (சித்த மருத்துவச் சுவடி) | அகத்தியர் |  |  |
| உட்கருச் சூத்திரம் - 48 | அகத்தியர் |  |  |
| உதர கிரியை வைத்தியம் | அகத்தியர் |  |  |
| உழிக்காற்றுச் சூத்திரம் | அகத்தியர் |  |  |
| ஐம்பதாயிரத்தில் சஞ்சீவி முதலியன (சுவடி) | அகத்தியர் |  |  |
| ஐம்பது (2) ஐம்பத்தொன்று (சுவடி) | அகத்தியர் |  |  |
| கரிசல் - 300 (சுவடி) | அகத்தியர் |  |  |
| கருக்கிடைச் சூத்திரம் | அகத்தியர் |  |  |
| கருக்குரு | அகத்தியர் |  |  |
| கருப்பக்கோள் | அகத்தியர் |  |  |
| கரும காண்டம் | அகத்தியர் |  |  |
| கரும நிவர்த்தி சூத்திரம் | அகத்தியர் |  |  |
| கரு மறைப்பு | அகத்தியர் |  |  |
| கருமானச் சூத்திரம் | அகத்தியர் | } |  |
# கிராமக் கோயில் பூசாரிகள் ஓய்வூதியத் திட்டம்

தமிழ்நாடு அரசு கிராமக் கோயில்களில் பூசாரிகளாகப் பணியாற்றி ஓய்வு பெற்றவர்களுக்கு இத்திட்டத்தின் கீழ் ஓய்வூதியம் வழங்கி வருகிறது.
# கிராமக் கோயில் பூசாரிகள் ஓய்வூதியத் திட்டம்

## உதவி பெறுவதற்கான தகுதிகள்

1. பூசாரியாகப் பணியாற்றிய கோயில் இந்து சமய அறநிலைய ஆட்சித்துறையின் கட்டுப்பாட்டிலுள்ள கோயிலாக இருக்கக் கூடாது.
1. கோயிலில் பூசாரியாக 20 ஆண்டுகளுக்குக் குறையாமல் பணியாற்றியிருக்க வேண்டும்.
1. ஓய்வு பெறும் பூசாரியின் வயது 60க்கு மேல் இருக்க வேண்டும்.
# கிராமக் கோயில் பூசாரிகள் ஓய்வூதியத் திட்டம்

## விண்ணப்பப் படிவம்

தமிழ்நாடு அரசின் இந்து சமய அறநிலைய ஆட்சித்துறை அலுவலகங்களில் இதற்கான விண்ணப்பப் படிவங்கள் வழங்கப்படுகின்றன. இந்த விண்ணப்பப் படிவங்களைப் பெற்று நிரப்பி தேவையான வருமானச் சான்று, மருத்துவச் சான்று போன்றவைகளை இணைத்து விண்ணப்பிக்க வேண்டும்.
# கிராமக் கோயில் பூசாரிகள் ஓய்வூதியத் திட்டம்

## அதிகாரிகள் ஆய்வு

இந்த விண்ணப்பத்தில் தெரிவிக்கப்பட்டுள்ள தகவல்கள் உண்மைதானா என்று இந்து சமய அறநிலைய ஆட்சித்துறை அதிகாரிகள் ஆய்வு செய்து சரியாக இருக்கும் நிலையில் ஓய்வூதியம் வழங்க நடவடிக்கை மேற்கொள்கிறார்கள்.
# கிராமக் கோயில் பூசாரிகள் ஓய்வூதியத் திட்டம்

## வழங்கப்படும் உதவி

கிராமக் கோயில் பூசாரிகள் ஓய்வூதியத் திட்டத்தில் தேர்வு செய்யப்பட்டவர்களுக்கு ஓய்வூதியமாக மாதம் ரூபாய் 500 வழங்கப்படுகிறது.
# குழந்தைகளுக்கான இலவச மற்றும் கட்டாயக் கல்வி உரிமைச் சட்டம் 2009

இலவச மற்றும் கட்டாய கல்வி சட்டம் அல்லது கல்வி சட்டம் (RTE) 4 ஆகஸ்ட் 2009 இந்திய பாராளுமன்றத்தில் இயற்றப்பட்டது. இந்த கல்வி உரிமை சட்டம் இந்தியாவில் 6 மற்றும் 14 வயதுக்குட்பட்ட குழந்தைகளுக்கு இலவச மற்றும் கட்டாய கல்வி முக்கியத்துவத்தை இந்திய அரசியல் அமைப்பு சட்டத்தின் 21A கீழ் விவரிக்கிறது. சட்டம் ஏப்ரல் 2010 1 ம் தேதி அமலுக்கு வந்த போது, இந்தியா கல்வி ஒவ்வொரு குழந்தைக்கும் ஒரு அடிப்படை உரிமை என்று செய்யும் 135 நாடுகளில் ஒன்றாக மாறியது.
# குழந்தைகளுக்கான இலவச மற்றும் கட்டாயக் கல்வி உரிமைச் சட்டம் 2009

## வரலாறு

தற்போதைய சட்டம், சுதந்திர நேரத்தில் இந்திய அரசியலமைப்பால் சரிபார்த்து அதனால் கொண்டுவரப்பட்டது. ஆனால் இன்னும் குறிப்பாக இந்திய அரசியலமைப்பு அடிப்படை உரிமை கல்வி செய்யும் கட்டுரை 21A உள்ளடக்கிய அரசியலமைப்பு திருத்தத்தில் உள்ளது. இந்த திருத்தம், எனினும், ஒரு தனி கல்வி மசோதா வரைவுக்கு அவசியமாக்கியது அதை முறையாக செயல்படுத்தி விவரிக்க ஒரு சட்டம் தேவை என குறிப்பிடப்படவில்லை.  
மசோதா வரைவு 2005 ம் ஆண்டு இயற்றப்பட்டது. இது தனியார் பள்ளிகளில் பின்தங்கிய குழந்தைகளுக்கு 25% இட ஒதுக்கீடு வழங்க அதன் கட்டாய ஒதுக்கீடு காரணமாக அதிக எதிர்ப்பை பெற்றது. கல்விக்கான மத்திய ஆலோசனை குழுவின் துணை குழு ஒரு ஜனநாயக மற்றும் சமூக சமத்துவ சமுதாயத்தை உருவாக்கும் ஒரு குறிப்பிடத்தக்க முன்நிபந்தனையை இந்த குழு வழங்கியது. இந்திய சட்ட கமிஷன் துவக்கத்தில் தனியார் பள்ளிகளில் பின்தங்கிய மாணவர்களுக்கு 50% இட ஒதுக்கீடு வேண்டும் என்று கூறியது.
# குழந்தைகளுக்கான இலவச மற்றும் கட்டாயக் கல்வி உரிமைச் சட்டம் 2009

## வரலாறு

### ஏட்டுரைப்பகுதி

பில் 2 ஜூலை 2009 இல் அமைச்சரவை ஒப்புதல் பெற்றது. மாநிலங்களவையில் ஜூலை 20 2009 மற்றும் மக்களவையில் ஆகஸ்ட் 4 2009 இயற்றப்பட்டது. இது 26 ஆகஸ்ட் 2009 ஜனாதிபதி ஒப்புதல் கிடைத்து இலவச மற்றும் கட்டாய கல்வி குழந்தைகளின் உரிமை என்ற சட்டம் என அறிவிக்கப்பட்டது. இந்த சட்டம் ஏப்ரல் 1 2010 இல் இருந்து ஜம்மு மற்றும் காஷ்மீர் மாநிலம் தவிர இந்தியா முழுவதும் நடைமுறைக்கு வந்தது. இது இந்திய வரலாற்றில் முதல் முறையாக ஒரு சட்டம் பிரதம மந்திரியின் பேச்சு மூலம் அமலுக்கு வந்தது. இந்திய பிரதம மந்திரி மன்மோகன் சிங், அவரது உரையில், "நாம் அனைத்து குழந்தைகளுக்கும்,பாலினம் மற்றும் சமூக வகை, வேறுபாடின்றி கல்வி அளிக்க வேண்டும். ஒரு கல்வி அவர்களை பொறுப்பான மற்றும் நல்ல குடிமக்கள் ஆக தேவையான திறமைகள், அறிவு, மதிப்பு மற்றும் மனப்போக்கு பெறுவதற்கு உதவ வேண்டும்." என்று கூறினார்.
# குழந்தைகளுக்கான இலவச மற்றும் கட்டாயக் கல்வி உரிமைச் சட்டம் 2009

## சிறப்பு கூற்றுகள்

இந்த சட்டம் கல்வியை 6 முதல் 14 வயதுக்குட்பட்ட குழந்தைகளுக்கு கல்வி ஒரு அடிப்படை உரிமை என்றும் தொடக்கப் பள்ளிகளில் குறைந்தபட்ச விதிமுறைகளுக்கு வழிவகுத்தது. இது அனைத்து தனியார் பள்ளிகளும் நலிவடைந்த குழந்தைகளுக்கு 25% இடங்களில் முன்பதிவு செய்ய வேண்டும் (பொது தனியார் கூட்டு திட்டத்தின் ஒரு பகுதியாக, கட்டணத்தை அரசு, பள்ளிகளுக்கு செலுத்த வேண்டும்) என்று அவசியமாக்கியது.இந்த சட்டப்படி நலிவடைந்தோர் என்போர்
- எந்த பாதுகாப்பும் இல்லாதவர்
- குழந்தைத்தொழிலாளி
- மனவளர்ச்சி குன்றியவர்
- எச்ஐவி பாதித்தவர்
- தலித் மற்றும் பழங்குடியினர்
- சமூகத்தால் ஒதுக் கப்பட்டவர்
- ஆண்டு வருமானம் ரூ. 2லட்சத்திற்கும் குறைவான குடும்ப வருமானம் உள்ளவர்  
இது நடைமுறையில் இருந்த அனைத்து அங்கீகரிக்கப்படாத பள்ளிகளுக்கு தடை, மற்றும் நன்கொடை அல்லது முதல் தொகை மற்றும் சேர்க்கைக்கு குழந்தை அல்லது பெற்றோருக்கு எந்த நேர்காணலும் வைக்க கூடாது என்று கூறுகிறது. இந்த சட்டம் குழந்தைகள் தங்களது தொடக்க கல்வி முடியும் வரை பின்தங்கவைக்கவோ, வெளியேற்றவோ அல்லது தேர்வில் கட்டாய வெற்றி பெற வேண்டும் என்றோ செய்யக்கூடாது. வெளியேறிய மாணவர்களுக்கு, சம வயது மாணவர்களை போல் திறமை பெற சிறப்பு பயிற்சிகளும் உள்ளன.  
RTE சட்டம், சுற்றுப்புறத்தை கண்காணித்து, கல்வி தேவைப்படும் குழந்தைகளை அடையாளம் கண்டு அவர்களுக்கு தேவையான வசதிகள் செய்து கொடுக்க ஆய்வு செய்யும்.
உலக வங்கி கல்வி வல்லுனர் சாம் கார்ல்சன் கவனித்தது:  
உலகத்திலேயே முதன்முதலாக RTE சட்டம் தான் சேர்க்கை, அரசு மீது வருகை மற்றும் நிறைவு உறுதி ஆகிய பொறுப்புகளை வைக்கிறது. உலகத்தில் உள்ள எல்லா நாடுகளிலும் குழந்தைகளை பள்ளிக்கு அனுப்புவது பெற்றோரின் பொறுப்பாகும்.  
18 வயதுக்கு வரை குறைபாடுகள் உள்ள நபர்களின் கல்வி உரிமைக்காக ஒரு தனி சட்டம்-ஊனமுற்றோர் சட்டத்தின் கீழ் தீட்டப்பட்டது. பள்ளி உள்கட்டமைப்பு மேம்பாடு, ஆசிரியர், மாணவர் விகிதம் மற்றும் ஆசிரியர் தொடர்பான மற்ற பல விதிகளும் இந்த சட்டத்தில் உருவாக்கப்பட்டது.  
இந்த சட்டத்தின் மூலம் குழந்தை உரிமைகள் பாதுகாப்பு தேசிய குழு , என்னும் ஒரு தன்னாட்சி அமைப்பு 2007 ல் அமைக்கப்பட்டது. இந்த அமைப்பு மாநிலங்களால் அமைக்கப்பட்ட குழுக்களுடன் சேர்ந்து சட்டத்தின் செயல்பாடுகளை கண்காணிக்கும்.
# குழந்தைகளுக்கான இலவச மற்றும் கட்டாயக் கல்வி உரிமைச் சட்டம் 2009

## செயல்படுத்தல் மற்றும் நிதி

இந்திய அரசியலமைப்பில், இது மாநிலங்களின் ஆதிக்கத்தின் கீழ் வருகிறது, மற்றும் சட்டத்தை செயல்படுத்த மாநில மற்றும் உள்ளூர் அமைப்புகள் பொறுப்பு ஏற்றுக்கொள்ள செய்துள்ளது. இந்த அமைப்புகளுக்கு எல்லா பள்ளிகளுக்குமான நிதி திறன் இல்லை என்று மாநிலங்கள் கூக்குரலிடுகின்றன. இதனால் (அதிகபட்ச வருவாய் பெறும்) ஒன்றிய அரசு மாநிலங்களுக்கு மான்யம் அளிக்க வேண்டும் என்பது தெளிவாகிறது.  
நிதி தேவையை பற்றி ஆய்வு கொள்ள ஒரு குழு அமைக்கப்பட்டது. அது அடுத்த ஐந்து ஆண்டுகளில் இந்த சட்டத்தை செயல்படுத்த 171,000 கோடி (அ)1.71 டிரில்லியன் (அமெரிக்க $ 38.2 பில்லியன்) தேவைப்படும் என கணித்துள்ளது. ஏப்ரல் 2010 இல் ஒன்றிய அரசு மாநிலங்களில் 65-35 சதவீதமும் வடகிழக்கு மாநிலங்களில் 90 -10 சதவீதமும் நிதி பகிர்ந்து கொள்ளலாம் என்று சம்மதித்தது. எனினும், 2010 மத்தியில், இந்த எண்ணிக்கை 231.000 கோடி களாக உயர்ந்தது, அதனால் ஒன்றிய அரசும் அதன் பங்கை 68% உயர்த்த ஒப்பு கொண்டது.
ஊடக அறிக்கைகள் சில இந்த பகிர்தலை 70% என்று சொல்கின்றன. இதே விகிதத்தில் சென்றால், பெரும்பாலான மாநிலங்கள் தங்களது கல்வி பட்ஜெட்டை அதிகரிக்க வேண்டாம்.  
2011 இல் இந்த சட்டம் கல்வி உரிமையை பத்தாம் வகுப்பு மற்றும் பாலர் வகுப்புகளுக்கும் நீட்டித்தது. CABE குழு இந்த மாற்றங்களின் செயல்படுத்த முனைந்துள்ளது.
# குழந்தைகளுக்கான இலவச மற்றும் கட்டாயக் கல்வி உரிமைச் சட்டம் 2009

## அமலாக்க ஆலோசனை குழு

மனிதவள மேம்பாடு அமைச்சகம் சட்டத்தை செயல்படுத்த ஒரு உயர் மட்ட, 14 உறுப்பினர்களை கொண்ட தேசிய ஆலோசனை கவுன்சில் அமைத்தது. உறுப்பினர்கள்  
- கிரண் கார்னிக், நாஸ்காம் முன்னாள் தலைவர்
- கிருஷ்ண குமார், NCERT முன்னாள் இயக்குநர்
- மிருணாள் மிரி, வட கிழக்கு மலை பல்கலைக்கழகம் முன்னாள் துணை அதிபர்
- யோகேந்திர யாதவ் - சமூக விஞ்ஞானி. இந்தியா
- சஜித் கிருஷ்ணன் குட்டி - குழந்தைகள் ஹோப்ஸ் (கற்று) இந்தியா அசிஸ்ட்டிங் கல்வியாளர்கள் மற்றும் செயலாளர்.
- அன்னி நாமளா, சமமான சமூக நிலைய தலைவர் மற்றும் செயல்திரனாளர்.
- அபூபெக்கர் அகமது, துணை தலைவர், முஸ்லீம் கல்வி சங்கம், கேரளா.
# குழந்தைகளுக்கான இலவச மற்றும் கட்டாயக் கல்வி உரிமைச் சட்டம் 2009

## நடைமுறைப்படுத்தலின் நிலை

சட்டத்தின் ஒரு ஆண்டு நிறைவு விழாவை ஒட்டி, சட்டம் செயல்படுத்த பட்ட அறிக்கையை, மனித வள மேம்பாட்டு அமைச்சகம் வெளியிட்டது.அந்த அறிக்கை 6-14-வயதுக்குட்பட்ட 8.1 மில்லியன் குழந்தைகள் பள்ளிக்கு வருவதில்லை என்றும் நாடு தழுவிய அளவில் 508.000 ஆசிரியர்கள் பற்றாக்குறை உள்ளது என்றும் கூறுகிறது. நாட்டின் முன்னணி கல்வி நெட்வொர்க்குகளின் பிரதிநிதியாக RTE கருத்துக்களம், ஒரு நிழல் அறிக்கையின் கண்டுபிடிப்புகள், பல முக்கிய சட்ட கடமைகள், அட்டவணையை பின்தங்கியுள்ளன என்று சுட்டிக்காட்டி சவால் விடுத்துள்ளது. இந்திய உச்ச நீதிமன்றம் கூட வடகிழக்கில் சட்டம் செயல்படுத்த கோரி தலையிட்டுள்ளது. இது அரசு மற்றும் அரசு உதவி பெறும் பள்ளிகளில் ஆசிரியர்கள் இடையே ஊதியத்தில் சமநிலை உறுதிப்படுத்த சட்டம் பரிந்துரைக்கிறது.  
ஹரியானா அரசு சட்டத்தை திறம்பட செயல்படுத்த மாநிலத்தில் தொடர்ந்து கண்காணிக்க கண்காணிப்பு தொடக்க கல்வி அலுவலர்கள், மற்றும் வட்டார வள ஒருங்கிணைப்பாளர் குழு(BEEOs-மற்றும்-BRCs) அமைத்துள்ளது.
# குழந்தைகளுக்கான இலவச மற்றும் கட்டாயக் கல்வி உரிமைச் சட்டம் 2009

## முன்னோடிகள்

RTE சட்டம் புதியது இல்லை என்று சுட்டிக்காட்டப்பட்டுள்ளது. பெரும்பாலான மக்கள் படிப்பறிவில்லாததால் வயது வந்தோர் வாக்குரிமை எதிர்க்கப்பட்டது. இந்திய அரசியலமைப்பில் கட்டுரை 45 ஒரு சட்டமாக அமைக்கப்பட்டது:  
மாநிலங்கள் அடுத்த பத்து ஆண்டுகளுக்குள், அனைத்து குழந்தைகளுக்கும், பதினான்கு வயது பூர்த்தி ஆகும் வரை, இலவச மற்றும் கட்டாய கல்வி, வழங்க முயற்சி செய்ய வேண்டும்.  
அந்த காலக்கெடு பல தசாப்தங்களுக்கு முன்னர் இயற்றியது, அந்த நேரத்தில் கல்வி அமைச்சர், MC சாக்லா, கூறியதாவது:  
நமது அரசியல் தந்தைகள், ஒரு சிறு குடிசை அமைத்து, அங்கு மாணவர்களை வைத்து பயிற்சியற்ற ஆசிரியர்கள் கொடுத்து, அவர்களுக்கு தரமற்ற பாடப்புத்தகங்கள் கொடுத்து, விளையாட்டு மைதானங்கள் இல்லாமல், நமது முதன்மை கல்வி விரிவடைந்து வருகிறது என்று கூறுவதாக கருதவில்லை... அவர்கள் 6 முதல் 14 வயது வரை உள்ள குழந்தைகளுக்கு உண்மையான கல்வி கொடுக்க வேண்டும் என்று முயற்சித்தனர். - MC சாக்லா, 1964  
1990 இல், உலக வங்கி கிராமப்புற சமூகங்களை எளிதாக அடைய பள்ளிகள் அமைக்க பல நடவடிக்கைகளுக்கு நிதியளித்தது. இந்த முயற்சி 1990 ஆம் ஆண்டின் அனைவருக்கும் கல்வி இயக்கம் மாதிரியில் வலிமையாக இருந்தது. RTE பள்ளிகளில் குழந்தைகள் சேருவதை மாநிலத்தின் தனியுரிமையாக மாற்றியது.
# குழந்தைகளுக்கான இலவச மற்றும் கட்டாயக் கல்வி உரிமைச் சட்டம் 2009

## மாநில வாரியான செயல்பாடு

### தமிழ்நாடு

தமிழ்நாடு கட்டாய கல்வி உரிமை சட்ட விதிகள் 2011ன் படி தனியார் பள்ளிகளில் காலியாக உள்ள 25 சதவீத இடஒதுக்கீட்டின் படியான இடங்களை அறிவிப்புப் பலகையில் அறிவிக்க வேண்டுமெனவும் இவற்றைப் பள்ளிகல்வித் துறை தீவிரமாக கண்காணிக்க வேண்டுமெனவும் கூறுகிறது. பள்ளிகல்வித்துறை 25 சதவீத இடஒதுக்கீட்டின்படி பயிலும் மாணவர்களின் பட்டியலை காலந்தோறும் பராமரித்து ஒன்றிய அரசுக்கு அறிக்கை தாக்கல் செய்ய வேண்டுமென கோருகிறது. மேலும் மத்திய- மாநில அளவில் கண்காணிப்புக் குழுக்கள் உருவாக்கவும் இச்சட்டப் பிரிவுகள் 33 மற்றும் 34 வழிசெய்துள்ளது.  
மாநில அரசின் பள்ளிக் கல்வி துறை பராமரிக்கும் பட்டியலின் படி 25 சதவீத இடஒதுக்கீட்டின் கீழ் தனியார் பள்ளிகளுக்கு கொடுக்கப் பட வேண்டிய நிர்ணயிக்கப்பட்ட கட்டணத்தை தனியார் பள்ளிகளின் வங்கிக் கணக்கில் கல்வியாண்டின் தொடக்கத்தில் ஒரு பகுதியும் ஆண்டு இறுதியில் மாணவர் வருகைப் பதிவேடு மற்றும் மதிப்பீட்டு அறிக்கையும் பள்ளிகளிடம் பெற்ற பின் பள்ளியின் வங்கிக்கணக்கில் செலுத்தப் பட வேண்டும் எனவும் 2011 தமிழ்நாடு கட்டாய கல்வி உரிமை சட்ட விதிகள் வழிகாட்டுகிறது. 2013-2014 கல்வி ஆண்டில் தமிழ்நாட்டில் 25 சதவீத இடஒதுக்கீடு படி 3550 பள்ளிகளில் 58,619 இடங்கள் இருந்தன. இதில் 23248 இடங்கள் மட்டுமே நிரப்பப்பட்டன.அதாவது தகுதியுடையோரால் 60 சதவீத இடங்கள் பயன்படுத்தப்படவில்லை.அல்லது அங்கெல்லாம் வாய்ப்பு மறுக்கப்பட்டிருக்கிறது எனவும் கொள்ளலாம். இந்த 40 சதவீத இடங்களுக்கே மத்திய-மாநில அரசுகள் நிதி ஒதுக்கவில்லை.  
தமிழ்நாடு அரசு ஆணை எண்.60 தேதி 01.04.2013ன்படி பள்ளிக் கல்வித் துறை இயக்குநர், ஆரம்பப் பள்ளிக் கல்வித் துறை இயக்குநர்,மெட்ரிக்குலேசன் பள்ளிக் கல்வித் துறை இயக்குநர் ஆகியோர் தலைமையில் மாநிலத்தில் தனியார் பள்ளிகளில் இந்த 25 சதவீத இடஒதுக்கீடு கண்காணிக்கப்பட வேண்டும் எனக் கூறப்பட்டுள்ளது.
# குழந்தைகளுக்கான இலவச மற்றும் கட்டாயக் கல்வி உரிமைச் சட்டம் 2009

## விமர்சனம்

சட்டம் அவசரமாய்-தயாரிக்கப்பட்டது என்றும், கல்வி செயலில் உள்ள பல குழுக்களின் ஆலோசனை கேட்கவில்லை, கல்வி தரத்தை கருத்தில் இல்லை, தங்கள் அமைப்பை நிர்வகிக்கும் தனியார் மற்றும் மத சிறுபான்மை பள்ளிகளின் உரிமைகளை மீறுதல், மற்றும் ஆறு வயதுக்குட்பட்ட குழந்தைகளை கருதவில்லை என விமர்சிக்கப்பட்டது. பல கருத்துக்கள் கடந்த தசாப்தத்தில் சர்வ சிக்ஷா அபியான் கொள்கைகளில் தொடர்ந்து காணப்படுகிறது, மற்றும் அனைவருக்கும் கல்வி இயக்கம், உலக வங்கி ஆகிய இரண்டும், கிராமப்புற பகுதிகளில் 90 களின் மாவட்ட முதன்மை கல்வி திட்டத்தின் DPEP கீழ் பள்ளிகள் பல அமைத்த நிலையில் நிதி திறனற்றவை என்றும் மற்றும் ஊழல் நிறைந்தது என்றும் விமர்சித்தனர்.
# குழந்தைகளுக்கான இலவச மற்றும் கட்டாயக் கல்வி உரிமைச் சட்டம் 2009

## விமர்சனம்

### கல்வித் தரம்

அரசாங்க அமைப்பு மூலம் அளிக்கும் கல்வியின் தரம் கேள்வி கேட்கும் நிலையில் உள்ளது. இது நாட்டின் அனைத்து அங்கீகரிக்கப்பட்ட பள்ளிகளில் 80% அளவுக்கு அடிப்படை கல்வி வழங்குகிறது அதேசமயம், அது ஆசிரியர்கள் பற்றாக்குறை, உள்கட்டமைப்பு குறைபாடு மற்றும் பல வாழும் இடங்களும் பள்ளிகளை இழக்கும் நிலையிலும் உள்ளது. அரசு பள்ளிகள் மீது பள்ளிக்கு வராதிருத்தல், தவறாக நிர்வகிப்பது மற்றும் நியமனங்களில் அரசியல் ஆகிய குற்றச்சாட்டுகள் உள்ளன. அரசு பள்ளிகளில் மதிய உணவு இலவசமாக அளிக்கும் போதிலும், பல பெற்றோர்கள் தங்கள் குழந்தைகளை தனியார் பள்ளிகளுக்கு அனுப்புகின்றனர். சில மாநிலங்களில் தனியார் கிராமப்புற பள்ளிகளில் சராசரியாக ஆசிரியருக்கு சம்பளம் (ரூ. மாதத்திற்கு 4,000), இது அரசு பள்ளிகளில் உள்ளதை விட கணிசமாக குறைவாக உள்ளது. இதன் விளைவாக, குறைந்த செலவில் இயங்கும் தனியார் பள்ளிகளின் ஆதரவாளர்கள், பணத்தின் மதிப்பிற்கேர்ப அரசு பள்ளிகள் தரமானதாக இல்லையென்று விமர்சித்தனர்.  
தனியார் பள்ளிகளில் பயிலும் குழந்தைகளுக்கு சில நன்மைகள் இருக்கின்றன, அனால் இது அவர்களை அரசு பள்ளிகளுக்கு அனுப்பும் நிலையில் உள்ளவர்களிடம் இருந்து வேறுபடுத்தி காட்டுகிறது. மேலும் இது வறுமையில் பல குடும்பங்கள் இருக்கும் ஒரு நாட்டில் கிராமப்புற வசதி படைத்தவர்களுக்கு உதவுவது போலாகும் என்று விமர்சிக்கப்பட்டது.
சட்டம் இந்த சிக்கல்களை கவனிக்கவில்லை என விமர்சிக்கப்பட்டது. நன்கு அறியப்பட்ட கல்வியாளர் அனில் சடகோபால் அவசர அவசரமாக-வரைந்த சட்டத்தை பற்றி கூறியதாவது:  
இது நமது குழந்தைகள் மீது செய்யப்பட்ட ஒரு மோசடி ஆகும். இது இலவச கல்வி அல்லது கட்டாய கல்வி கொடுக்கவில்லை. உண்மையில், அது தற்போதைய தாழ்ந்த கல்வி தரத்தை நெறிபடுத்தும், அனால் பாகுபாடு தொடர்ந்து கொண்டே இருக்கும்.  
தொழிலதிபர் குர்சரண் தாஸ் நகர்ப்புற குழந்தைகள் 54% தனியார் பள்ளிகளில் பயில்கின்றன என்றும், இந்த விகிதம் ஆண்டுக்கு 3% வளர்ந்து வருகிறது என்றும் குறிப்பிடுகிறார். "ஏழை குழந்தைகள் கூட அரசு பள்ளிகளை கைவிடுகின்றனர். ஆசிரியர்கள் வராததால் அவர்களும் வருவதில்லை. " இருப்பினும், மற்ற ஆராய்ச்சியாளர்கள் மற்ற காரணிகள் (குடும்ப வருமானம் போன்ற, பெற்றோரின் கல்வியறிவு-அனைத்தும் பெற்றோரின் பணம் செலுத்தும் திறன் தொடர்புடையதாக) போது தனியார் பள்ளிகளில் தரமான உயர் தர சான்றுகள் பெரும்பாலும் மறைந்துவிடும் என்று கூறுவதன் மூலம் வாதத்தை எதிர்கொள்ள வேண்டும் என்கின்றனர்.
# குழந்தைகளுக்கான இலவச மற்றும் கட்டாயக் கல்வி உரிமைச் சட்டம் 2009

## விமர்சனம்

### பொது-தனியார் பங்களிப்பு

இந்த தரப் பிரச்சனைகளின் பொருட்டு, இந்த சட்டத்தில் தனியார் பள்ளிகளுக்கு நஷ்ட ஈடு செய்யும் விதத்தில் உள்ளது. PPP (தனியார்) அதிகரிப்பு இணைந்த இந்த நடவடிக்கையை கல்வி உரிமைக்கான அகில இந்திய கருத்துக்களம் (AIF-RTE) போன்ற சில நிறுவனங்கள், மாநிலங்கள் தங்கள் "அடிப்படை கல்வி வழங்கும் அரசியலமைப்பு கடமை" துறக்கின்றது ரஎன்பது போல் பார்க்கின்றன.